**ANEXĂ LA REFERATUL DE APROBARE**

|  |  |
| --- | --- |
| **Iniţiator:** | **Dr. Mihai Iepure - Consilier Județean** |
| **Proiect de hotărâre pentru modificarea Hotărârii Consiliului Judeţean Cluj nr. 170/2020 privind aprobarea Regulamentului de organizare şi funcţionare a Consiliului Judeţean Cluj**  |

| **Nr. Crt.** | **Text actual** | **Text propus** | **Argumente/motivație** |
| --- | --- | --- | --- |
| 1a)  | Art. 83.”(4) Ședinţele comisiilor de specialitate se pot desfășura cu participarea fizică a membrilor acestora în sala de ședințe sau în sistem on-line, prin accesarea aplicației electronice utilizate la nivelul Consiliului judeţean -platformă on-line de videoconferințe- prin intermediul oricăror mijloace electronice.(5) Modalitatea de desfășurare a ședinţelor menționate la alin. (4) se precizează în documentul de convocare.” | Art. 83.”(4) Ședinţele comisiilor de specialitate se pot desfășura fie cu participarea fizică a membrilor acestora în sala de ședințe, *cu posibilitatea consilierilor județeni de a participa și online*, fie în sistem online, prin intermediul oricăror mijloace electronice, prin accesarea unor aplicații/platforme electronice.(5) Modalitatea de desfășurare a ședinţelor menționate la alin. (4) se precizează în documentul de convocare, *specificându-se și aplicația/platforma electronică utilizată.*” | Completarea art. 83 alin. (4), prin menționarea expresă a modului de desfășurare a ședințelor comisiilor de specialitate în sistem hibrid, respectiv modului de desfășurare a ședințelor în sistem online.Întrucât dispozițiile art. 141 alin. (1) din Codul Administrativ se coroborează cu dispozițiile art. 137 alin. (1) din același Cod Administrativ, iar potrivit art. 137 alin. (1) *„se consideră prezenți și consilierii locali care participă prin utilizarea oricăror mijloace electronice”*, apreciem necesară precizarea că ședințele comisiilor de specialitate cu prezența fizică permit și participarea on-line a membrilor lor, iar nu solicită exclusiv participarea lor fizică. Având în vedere că în baza dispozițiilor art. 137 alin. (1) din OUG nr. 57/2019 ședințele comisiilor de specialitate se pot desfășura în sistem hibrid, cu prezența fizică și on-line a membrilor și având în vedere forța normativă superioară a Codului Administrativ, rezultă că dispozițiile Regulamentului de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 nu pot conține prevederi care să deroge de la dispozițiile Codului Administrativ prin impunerea desfășurării ședințelor comisiilor de specialitate cu prezența exclusiv fizică a membrilor comisiilor de specialitate. Sistemul hibrid a fost modul în care multe ședințe de lucru s-au desfășurat în perioada pandemiei de COVID-19, sistem care ne-a arătat avantajele de a îmbina participarea fizică la ședințe cu utilizarea tehnologiei pentru a permite accesul și celor care din motive temeinice nu pot fi prezenți fizic la desfășurarea acelei ședințe.În plus jurisprudeța(Decizia nr. 898/2021 din 04-oct-2021 a Curții de Apel Pitești, secția Contencios administrativ și fiscal)  a statuat că și în situația în care ședință CL/CJ se desfășoară fizic, alesul local are dreptul de a participa on-line, prin mijloace electronice, în măsura în care există mijloacele tehnice/aparatură necesară. Din coroborarea art 134 alin (5) lit a1 şi lit a) cu art 137 alin (1), reiese că un consilier local poate participa la şedinţă şi prin mijloace electronice, în măsura în care există mijloacele tehnice/aparatură necesară, astfel cum a fost statuat și de jurisprudența în materie. |
| 2b) | „Art. 95. (1) Participarea membrilor comisiilor de specialitate la ședințele acestora organizate în sistem on-line se face prin accesarea aplicației electronice utilizate la nivelul Consiliului județean-platformă on-line de videoconferințe-, prin intermediul oricăror mijloace electronice. (2) În vederea constatării îndeplinirii cvorumului necesar pentru întrunirea valabilă a comisiilor de specialitate, în cazul ședințelor desfășurate potrivit prevederilor alin. (1), prezența la ședință se înregistrează prin intermediul platformei on-line utilizate, fie prin înregistrare electronică, fie în urma apelului nominal efectuat. (3) Exprimarea votului în cadrul ședințelor de lucru ale comisiilor de specialitate desfășurate potrivit prevederilor alin. (1) se face prin vot electronic efectuat prin intermediul platformei on-line utilizate, fie în urma apelului nominal efectuat, cu precizarea că în cazurile în care se impune vot secret, exercitarea votului se face cu asigurarea secretului acestuia. (4) Avizele adoptate în cadrul ședințelor de lucru ale comisiilor de specialitate desfășurate potrivit alin. (1) sunt transmise, prin mijloace electronice, către secretarul general al județului, care asigură comunicarea caracterului acestora către consilierii județeni, cel mai târziu înaintea aprobării ordinii de zi a următoarei ședințe a Consiliului județean. (5) Secretarii comisiilor de specialitate vor depune/transmite, după caz, la secretarul general al județului, forma tipărită cu semnătură olografă sau forma electronică cu semnatură digitală a avizelor adoptate, precum și a proceselor-verbale ale ședințelor de lucru respective” | „Art. 95. (1) Participarea online a membrilor comisiilor de specialitate la ședințele acestora, indiferent de modalitatea de desfășurare stabilită, se face prin intermediul oricăror mijloace electronice, prin accesarea aplicației/platformei electronice utilizate.(2) În vederea constatării îndeplinirii cvorumului necesar pentru întrunirea valabilă a comisiilor de specialitate, în cazul participării online a membrilor comisiei, prezența la ședință se înregistrează prin intermediul platformei/aplicației electronice utilizate, fie prin înregistrare electronică, fie în urma apelului nominal efectuat.(3) Exprimarea votului în cadrul ședințelor de lucru ale comisiilor de specialitate, în cazul participării online a membrilor comisiei, se face fie prin vot electronic, efectuat prin intermediul platformei/aplicației electronice utilizate, fie în urma apelului nominal efectuat, cu precizarea că în cazurile în care se impune vot secret, exercitarea votului se face cu asigurarea secretului acestuia.(4) Avizele adoptate în cadrul ședințelor de lucru ale comisiilor de specialitate desfășurate potrivit alin. (1) sunt transmise, prin mijloace electronice, către secretarul general al județului, care asigură comunicarea acestora către consilierii județeni, cel mai târziu înaintea aprobării ordinii de zi a următoarei ședințe a Consiliului județean. (5) Secretarii comisiilor de specialitate vor depune/transmite, după caz, la secretarul general al județului, forma tipărită cu semnătură olografă sau forma electronică cu semnatură digitală a avizelor adoptate, precum și a proceselor-verbale ale ședințelor de lucru respective” | Având în vedere că din dispozițiile art. 141 coroborate cu art. 137 alin. (1) din Codul administrativ rezultă că ședințele comisiilor de specialitate pot fi desfășurate în sistem hibrid, se impune reformularea alin. (1), (2) și (3) ale articolului 95 propus, în vederea reglementării tuturor ipotezelor în care membrii comisiilor de specialitate participă online la ședințe, nu doar ipoteza desfășurării ședinței comisiei de specialitate exclusiv online. Astfel, dispozițiile art. 95 alin. (1), (2) și (3) se aplică atât membrilor care participă online la ședințele desfășurate exclusiv online, cât și celor care participă online la ședințele care se desfășoară în sistem hibrid. |
| 3c) | Art. 158 alin. (8) lit. *„*b) modalitatea de desfășurare – ședințe desfășurate cu participarea fizică a aleșilor locali în sala de ședințe sau ședințe desfășurate în sistem online, prin accesarea aplicației electronice utilizate-platformă on-line de videoconferințe- prin intermediul oricăror mijloace electronice, conform prevederilor art. 173 din prezentul Regulament; c) locul desfăşurării - de regulă sediul Consiliului județean, în cazul ședințelor desfășurate cu participarea fizică a aleșilor locali, sau sala de conferințe on-line, prin accesarea aplicației electronice utilizate-platformă on-line de videoconferințe-, în cazul ședințelor desfășurate în sistem on-line, prin intermediul oricăror mijloace electronice; *”* | Art. 158 alin. (8) lit. *„*b) modalitatea de desfășurare – ședințe desfășurate cu participarea fizică a aleșilor locali în sala de ședințe, cu posibilitatea aleșilor locali de a participa, prin excepție, și online, sau ședințe desfășurate în sistem online, prin accesarea aplicației electronice utilizate-platformă online de videoconferințe- prin intermediul oricăror mijloace electronice, conform prevederilor art. 173 din prezentul Regulament;  | Modificarea textului art. 158 alin. (8) lit. b) având în vedere că ședințele consiliului județean pot fi organizate cu participarea fizică a aleșilor locali, cu posibilitatea consilierilor de a participa online sau exclusiv în sistem online. Din interpretarea gramaticală a dispozițiilor art. 180 alin. (1) teza a doua din Codul administrativ: „(1) Şedinţele consiliului judeţean se desfăşoară legal în prezenţa majorităţii consilierilor judeţeni în funcţie. Se consideră prezenţi la şedinţă şi consilierii judeţeni care participă prin utilizarea oricăror mijloace electronice.” rezultă că nu se limitează desfășurarea ședințelor consiliului județean exclusiv cu prezența fizică a aleșilor locali.Astfel, din analiza gramaticală a dispozițiilor art. 180 alin. (1) Cod Administrativ, rezultă că intenția legiuitorului prin utilizarea conjuncției „și” a fost de a reglementa desfășurarea ședințelor consiliului județean în două modalități, respectiv cu prezența fizică a consilierilor, dar având și posibilitatea de a participa online pentru motive justificate, respectiv exlusiv  în sistem online. |
| 4d) | Art. 163.„(3) Ședinţele publice ale Consiliului judeţean se pot desfășura cu participarea fizică a aleșilor locali în sala de ședințe sau în sistem on-line, prin accesarea aplicației electronice utilizate la nivelul Consiliului judeţean -platformă on-line de videoconferințe- prin intermediul oricăror mijloace electronice, conform prevederilor art. 173 din prezentul Regulament, după caz. | Art. 163.„(3) Ședinţele publice ale Consiliului judeţean se pot desfășura fie cu participarea fizică a aleșilor locali în sala de ședințe, cu posibilitatea aleșilor locali de a participa și online, fie în sistem online, prin accesarea aplicației electronice utilizate la nivelul Consiliului judeţean -platformă online de videoconferințe- prin intermediul oricăror mijloace electronice, conform prevederilor art. 173 din prezentul Regulament, după caz.” | Completarea textului art. 163 alin. (3), cu precizarea că ședințele consiliului județean pot fi organizate cu participarea on-line a consilierilor la ședințele organizate fizic.Din interpretarea gramaticală a dispozițiilor art. 180 alin. (1) teza a doua din Codul administrativ: (*1) Şedinţele consiliului judeţean se desfăşoară legal în prezenţa majorităţii consilierilor judeţeni în funcţie. Se consideră prezenţi la şedinţă şi consilierii judeţeni care participă prin utilizarea oricăror mijloace electronice.”* rezultă că la ședințele organizate fizic trebuie asigurată și posibilitatea de participare online pentru motive temeinice. În caz contrar pe de o parte am discuta de o încălcare a prevederilor Codului Administrativ, iar pe de altă parte, mai mult, de o îngrădire a exercitării a atribuțiilor desprinse din mandatul acordat de cetățeni. |
| 5e) | „Art. 173. (1) Participarea aleșilor locali la ședințele publice ale Consiliului județean organizate în sistem on-line se face prin accesarea aplicației electronice utilizate la nivelul Consiliului județean-platformă on-line de videoconferințe-, prin intermediul oricăror mijloace electronice.(2) În vederea constatării îndeplinirii cvorumului necesar pentru întrunirea valabilă a Consiliului judeţean, în cazul ședințelor desfășurate potrivit prevederilor alin. (1), prezența la ședință se înregistrează prin intermediul platformei on-line utilizate, fie prin înregistrare electronică, fie în urma apelului nominal efectuat.(3) Exprimarea votului în cadrul ședințelor Consiliului judeţean desfășurate potrivit prevederilor alin. (1) se face prin vot electronic efectuat prin intermediul platformei on-line utilizate, cu precizarea că în cazurile în care se impune vot secret exercitarea votului se face cu asigurarea secretului acestuia.” | *„*Art. 173. (1) Participarea online a aleșilor locali la ședințele publice ale Consiliului județean, organizate cu prezența fizică sau în sistem on-line, se face prin accesarea aplicației electronice utilizate la nivelul Consiliului județean-platformă online de videoconferințe-, prin intermediul oricăror mijloace electronice.(2) În vederea constatării îndeplinirii cvorumului necesar pentru întrunirea valabilă a Consiliului judeţean, în cazul ședințelor desfășurate potrivit prevederilor alin. (1), prezența online a aleșilor locali la ședință se înregistrează prin intermediul platformei online utilizate, fie prin înregistrare electronică, fie în urma apelului nominal efectuat, cu obligația celor în cauză de a comunica secretarului general al judeţului, cu cel puţin o oră înainte de momentul începerii şedinţei, faptul că va participa on-line la ședințele convocate cu prezența fizică.(3) Exprimarea votului aleșilor locali care participă online în cadrul ședințelor Consiliului judeţean desfășurate potrivit prevederilor alin. (1) se face prin vot electronic efectuat prin intermediul platformei on-line utilizate, cu excepția cazurilor în care se impune vot secret, caz în care exercitarea votului se face cu buletine de vot. | *Reformularea textului art. 173 alin. (1), (2) și (3) propus, având în vedere că ședințele consiliului județean pot fi desfășurate și în sistem hibrid, nu doar exclusiv online. În acest sens, și în cazul ședințelor în sistem hibrid o parte din aleșii locali participă on-line prin accesarea aplicației electronice utilizate la nivelul Consiliului județean-platformă on-line de videoconferințe-, prin intermediul oricăror mijloace electronice. De aceea, se impune reglementarea accesului online, constatarea prezenței la ședință a aleșilor locali, exprimarea votului, consemnarea voturilor și a dezbaterilor  prin referire globală la prezența online a acestora. În acest fel, se reglementează atât ipoteza participării aleșilor locali la ședințele desfășurate exclusiv în sistem online, cât și la cele desfășurate în sistem hibrid, cu prezența fizică și online a acestora.* |
|  | alineat nou | *Anexa nr. 2 la Regulamentul de organizare şi funcţionare a Consiliului Judeţean Cluj se modifică și se înlocuiește cu anexa care face parte integrantă din prezenta hotărâre (se introduce un nou alineat):* *....**Ședința s-a desfășurat, în conformitate cu prevederile art. 173 alin. (1) coroborate cu ale art. 141 alin. (1) din Ordonanța de urgență a Guvernului nr. 57/2019 privind Codul administrativ, cu completările ulterioare și prin aplicarea prevederilor art. 83 alin. (4) coroborate cu ale art. 95 alin. (1) din Hotărârea Consiliului Judeţean Cluj nr. 170/2020 privind aprobarea Regulamentului de organizare şi funcţionare a Consiliului Judeţean Cluj, republicată:*1. *cu participarea fizică a tuturor membrilor acesteia în sala de ședințe;*
2. *cu participarea fizică a unor membri în sala de ședințe și a unor membri on-line;*
3. *cu participarea în sistem online a tuturor membrilor comisiei;*
 | *Evidențierea în procesele verbale ale ședințelor de specialitate a modului în care s-a desfășurat ședința și a tipului de participare a consilierilor județeni în lista de prezență.*  |

INIȚIATOR,

DR. MIHAI IEPURE

CONSILIER JUDEȚEAN